Banaanikärpäset kuriin lihansyöjäkasvilla? | Yle Uutiset | yle.fi
Banaanikärpäset kuriin lihansyöjäkasvilla?
Lihansyöjäkasveista on tulossa yhä yleisempiä kodin koristuksia ja harrastuksen kohteita. Ikkunalaudoille ja kukkapöydille hankitaan niin kärpäsloukkuja kuin kihokkejakin. Varsinkin miehet tuntuvat olevan kiinnostuneita näistä ”hyönteissyöjistä”.
27.9.2013 klo 05.05päivitetty 27.9.2013 klo 09.32
Kärpäsloukku (dionaea muscipula) on kiinnostava kodin koristus, josta voi olla hyötyäkin. Pekka Sivukari / Yle
Lihansyöjäkasvit ovat kasvattaneet suosiotaan kodin koristuksina
Kasveja on useita eri tyyppisiä ja värisiä
Ne voivat pyydystää hyönteisiä hajunsa avulla tai niitä voi syöttää itse
Suomessakin on tarjolla jo useita ruukuissa kasvatettavia lihansyöjäkasveja. Kasveja myyvät kukkakaupat, mutta niiden taimia voi saada myös alan harrastajilta. Hinnat vaihtelevat kymmenen euron molemmin puolin.
Joensuussa toimiva Kukkakauppa Astrantia on pitänyt myymälässään lihansyöjäkasveja aika ajoin, kertoo yrittäjä, floristi Minna Lievonen:
- Lihansyöjäkasveja saamme myyntiin parin viikon toimitusajalla. Silloin ne on tilattava suoraan Hollannista.
- Suosituimmat kasvit, kuten kärpäsloukku tahtoo loppua hyllystä nopeastikin, kertoo Minna Lievonen.
Eri muotoisia ja eri värisiä
Lihansyöjäkasveja on tarjolla kolmentyyppisiä: Loukkumaisia, maljamaisia ja heinämäisiä.
Kärpäsloukku on suosittu varsinkin miesten ja poikien keskuudessa:
- Kärpäsloukku on pienten poikien suosima kasvi. Viime aikoina olen huomannut myös, että aikuiset miehet ostavat näitä paljon, naurahtaa Lievonen.
Kärpäsloukku on pienten poikien suosima kasvi
Minna Lievonen
Kärpäsloukku pyydystää nimensä mukaisesti loukulla. Loukun kannet sulkeutuvat melko nopeasti ja hyönteinen jää loukun sisälle sulatettavaksi.
Ihmiselle kärpäsloukku on vaaraton. Se kasvaa noin peukalon kynnen kokoisesta moninkertaiseksi.
Kihokit ovat pitkälehtisiä tai heinämäisiä lihansyöjäkasveja, joilla on pinnassaan tahmeita pisaroita.
Kihokki (diosera capensis) kasvaa pienempänä myös soillamme.Pekka Sivukari / Yle
Maljamaisilla kasveilla puolestaan on tötterömäisen kasvin sisällä makeaa nestettä, johon hyönteinen jää kiinni. Tötterölehti-nimistä kasvia on erivärisinä muunnoksina.
Vaikka kasvit saavatkin ravintoa hyönteisistä ja jotkut niistä näyttävät jopa pelottavilta, ei niistä kuitenkaan ole vaaraa ihmisille. Vaikka esimerkiksi kärpäsloukku onkin houkuttelevan näköinen ihmisen kannalta, niin sitä ei pidä härnätä, jotta kasvi ei vaurioidu sormeilusta.
Tötterölehti (sarracenia) houkuttelee hyönteisen nestetäytteiseen ruukkuun.Pekka Sivukari / Yle
Helppohoitoinen, mutta vaatii tarkkailua
Lihansyöjäkasvi on verrattain helppohoitoinen kodin kasvi. Se viihtyy likimain siellä, missä muutkin kasvit, kunhan sen säännöllisestä (kerran viikossa) kastelusta huolehtii.
Kärpäsloukun kohdalla on tärkeää huolehtia myös kasvin ”talvehtimisesta”, sanoo Minna Lievonen:
- Kun loukut alkavat mennä ruskeaksi, on syytä päästää ne talvilepoon.
Kun loukut alkavat mennä ruskeaksi, on syytä päästää ne talvilepoon
- Talvilepo tarkoittaa sitä, että kärpäsloukku laitetaan 5 - 10 asteen lämpöiseen tilaan (esim. jääkaappiin) muutamaksi viikoksi.
Lihansyöjä kasvi ei tarvitse paljoa hyönteisruokaa, mutta se on tarpeen kasvun kannalta. Ruuaksi voivat kelvata kotona lentävät banaanikärpäset tai käsin tarjotut hyönteiset. ”Liharuokaa” ei kannata kuitenkaan antaa ylen määrin.
Lihansyöjäkasveista ja niiden kasvattamisesta saa tietoa harrastajilta tai netistä:
- Netti on yksi tiedon lähde. Esimerkiksi sen niminen blogisivu, kuinSadun vihreä maailma (siirryt toiseen palveluun)on hyvä lähde lihansyöjäkasvien kasvattajille, kertoo Minna.
luontoKotimaailmiötlihansyöjäkasvitkärpäsethyönteisetkasvitKihokit (Kasvit)HedelmäkärpänenHuonekalut kukille